AJUDES PER AL VOLUNTARIAT LINGÜÍSTIC DEL VICERECTORAT D'ESTUDIS, QUALITAT I LLENGÜES (SERVEI DE LLENGÜES) DE LA UNIVERSITAT D'ALACANT DURANT EL CURS ACADÈMIC 2024-25 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/54275)
  + [Valencià](/va/acuerdo/54556)






Selector de idioma

Leer

* [Español](/es/acuerdo/54047)
* [Valencià](/va/acuerdo/54512)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES PER AL VOLUNTARIAT LINGÜÍSTIC DEL VICERECTORAT D'ESTUDIS, QUALITAT I LLENGÜES (SERVEI DE LLENGÜES) DE LA UNIVERSITAT D'ALACANT DURANT EL CURS ACADÈMIC 2024-25[Butlletí Oficial Universitat d'Alacant](/ca/Publicacion)
==============================================================================================================================================================================================================================

Secretaria General

Butlletí Oficial Universitat d'Alacant





AJUDES PER AL VOLUNTARIAT LINGÜÍSTIC DEL VICERECTORAT D'ESTUDIS, QUALITAT I LLENGÜES (SERVEI DE LLENGÜES) DE LA UNIVERSITAT D'ALACANT DURANT EL CURS ACADÈMIC 2024-25

Data d'aprovació
:   26/11/2024

Data de publicació
:   27/11/2024

Òrgan competent
:   Rector

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/54387)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/54023)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/54570)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES PER AL VOLUNTARIAT LINGÜÍSTIC DEL VICERECTORAT D'ESTUDIS, QUALITAT I LLENGÜES (SERVEI DE LLENGÜES) DE LA UNIVERSITAT D'ALACANT DURANT EL CURS ACADÈMIC 2024-25&url=https://www.boua.ua.es/va/acuerdo/54173)

**Títol:** AJUDES PER AL VOLUNTARIAT LINGÜÍSTIC DEL VICERECTORAT D'ESTUDIS, QUALITAT I LLENGÜES (SERVEI DE LLENGÜES) DE LA UNIVERSITAT D'ALACANT DURANT EL CURS ACADÈMIC 2024-25

**Secció:** CONVOCATÒRIES I CONCURSOS

**Òrgan:** Rector

**Data d'aprovació:** dimarts, 26 de novembre de 2024

AJUDES PER AL VOLUNTARIAT LINGÜÍSTIC DEL VICERECTORAT D'ESTUDIS, QUALITAT I LLENGÜES (SERVEI DE LLENGÜES) DE LA UNIVERSITAT D'ALACANT DURANT EL CURS ACADÈMIC 2024-25

BASES

1. Objecte de la convocatòria i procediment de concessió

Es tracta d'un complement no reglat per a ajudar en les tasques i els objectius del Voluntariat Lingüístic del Vicerectorat d'Estudis, Qualitat i Llengües (Servei de Llengües), exercint tasques com ara:

- Promoció d'activitats lingüístiques de la UA, en el campus i fora d'aquest (jornades, fires, rutes, espectacles, tallers, cursos, difusió en xarxa, documentació gràfica, entrevistes, ressenyes, etc.).

- Suport al Servei de Llengües en el programa de visites a centres de secundària i en la promoció i execució de les seues activitats.

- Suport a la formació del Voluntariat Lingüístic en cursos, tallers i activitats que organitze la UA o en què aquesta participe.

2. Requisits de les persones beneficiàries

Podrà sol·licitar aquesta ajuda l'alumnat que complisca els requisits següents:

·         Ser estudiant de la Universitat d'Alacant i estar matriculat en qualsevol titulació oficial, estudis propis de postgrau o d'especialització.

·         Estar inscrit en el Voluntariat Lingüístic de la Universitat d'Alacant en el curs 2024-25: <https://sl.ua.es/va/voluntariat>.

·         Per a les activitats que així ho demanen, acreditar coneixements de valencià, anglès o d'altres llengües (o ser-ne estudiant).

·         Assistir a la formació necessària per a l'activitat (si no hi ha assistit ja amb anterioritat).

·         No ser beneficiari d'altres ajudes destinades al mateix objecte.

3. Dotació de les ajudes

Per a activitats fora del campus, que requerisquen una compensació econòmica, hi haurà una quantitat fixa de 30 € més la suficient per a cobrir les despeses de desplaçament, segons la distància: fins a 25 km de trajecte, 10 €; entre 26 i 75 km, 20 €; i entre 76 i 100 km, 30 €. Per a activitats dutes a terme en un radi d'acció superior a aquestes distàncies, la quantitat serà com a màxim 200 € per al desplaçament, que s'aplicarà de manera proporcional al quilometratge. Es prioritzarà l'ús de transport públic sempre que hi haja una bona combinació amb el lloc de destí i no siga necessari transportar materials voluminosos.

4. Termini i procediment de presentació de sol·licituds

4.1. Termini de presentació

El termini de presentació de sol·licituds s'obrirà l'endemà de la publicació en el BOUA i acabarà el 20 d'octubre de 2025.

4.2. Procediment de presentació

Les sol·licituds d'ajudes es faran a través de la pàgina web del Servei de Llengües en què es publique la convocatòria, emplenant degudament el formulari disponible en <https://sl.ua.es/va/voluntariat/ajudes-voluntariat-linguistic.html> i adjuntant-hi la documentació requerida.

Les sol·licituds hauran d'incloure, dins del formulari esmentat, la documentació següent:

- DNI escanejat (només en el cas que haja caducat el DNI que consta en l'expedient acadèmic de la persona que presenta la sol·licitud). Les persones que no tinguen la nacionalitat espanyola hauran de presentar escanejat el NIE o, si no en tenen, el passaport o un altre document del seu país d'origen que n'acredite la identitat, l'estat i la nacionalitat (només en el cas que haja caducat el document que consta en l'expedient acadèmic).

- Declaració responsable segons el model indicat en el formulari.

- Formulari de recollida de dades de persones físiques per al fitxer de tercers de la UA. Si ja s'ha presentat a la UA amb anterioritat, només caldrà presentar-lo en el cas que haja canviat alguna de les dades (data de caducitat del DNI, dades bancàries, adreça, etc.).

- Model 145. IRPF. Retencions sobre rendiments del treball. Comunicació de dades al pagador.

- Documentació acreditativa dels mèrits enumerats en el barem (annex I).

La sol·licitud de participació en aquesta convocatòria suposa l'autorització per al tractament de les dades acadèmiques necessàries per a la baremació dels mèrits a valorar.

5. Criteris d'adjudicació

Per a l'adjudicació de les ajudes i les posteriors crides a la borsa de Voluntariat Lingüístic per a cada activitat proposada, la Comissió podrà tenir en compte, a més de la disponibilitat i la idoneïtat per a cada acció, els aspectes següents:

1.    Els mèrits aportats pel personal aspirant d'acord amb el barem que figura en l'annex I.

2.    Les persones incloses en la llista provisional d'aspirants admesos o admeses hauran d'assistir obligatòriament a una sessió de formació per a l'activitat corresponent (en el cas que no hi hagen assistit ja en altres convocatòries), a la qual seran convocades en cada cas.

3.    També hi podrà haver una entrevista opcional amb les persones candidates, per tal de valorar les capacitats comunicatives i la idoneïtat amb cada activitat.

La valoració màxima de l'entrevista serà de 4 punts. Els criteris per a la valoració seran els següents:

3.1. Capacitat de resposta del/de la candidat/a: 1 punt

3.2. Claredat en l'exposició: 1 punt

3.3. Motivació i entusiasme: 1 punt

3.4. Capacitat per a identificar i resoldre problemes: 1 punt

Les activitats, excepte l'assistència a cursos i jornades que ja tinguen prevista una certificació pròpia, tindran el certificat corresponent dins del Voluntariat Lingüístic, i totes estaran cobertes per una assegurança.

La no assistència a la formació i la no presentació de la documentació indicada podrà comportar la pèrdua del dret a les ajudes.

Periòdicament, en la pàgina web del Voluntariat Lingüístic (<https://sl.ua.es/va/voluntariat>) apareixerà la llista de persones candidates per a cada activitat en els casos en què hi haja diverses sol·licituds per a una mateixa activitat.

6. Òrgan gestor i Comissió de Valoració

6.1. Òrgan gestor

L'òrgan gestor de la convocatòria és la Subdirecció de Gestió del Servei de Llengües, que s'encarregarà de l'ordenació i la instrucció del procediment i acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se la resolució.

La unitat administrativa de referència serà la Secretaria del Servei de Llengües. Contacte: 1a planta de l'edifici Germà Bernàcer (amb cita prèvia, de dilluns a divendres, de 10 a 13 h, i dimarts i dijous, també de 15 a 17 h), en l'adreça electrònica [bjimppisegw.fqwdiyudek@af.qh](mailto:arrdevkafrt.nwquctsffc@wc.hp) o en el telèfon 887291492.

Les persones que necessiten ajuda per a emplenar la documentació requerida en la sol·licitud, poden demanar-la al personal de la Secretaria.

Quan la sol·licitud no reunisca els requisits o no s'hi adjunte la documentació que resulte exigible, es notificarà a la persona, se li sol·licitarà la causa que impedeix la continuació del procediment i se la requerirà perquè, de conformitat amb la legislació de procediment administratiu comú, n'esmene la falta o adjunte els documents preceptius amb indicació que si així no es fera se la tindrà per desistida de la seua petició, prèvia resolució que haurà de ser dictada en els termes previstos legalment.

6.2. Comissió de Valoració

La Comissió de Valoració serà l'encarregada de dur a terme l'examen i l'avaluació de les sol·licituds presentades, així com la consegüent proposta de concessió i denegació de les ajudes.

Aquesta comissió tindrà la composició següent:

Presidència:

- El vicerector o vicerectora amb competències en llengües o persona en qui delegue.

Secretaria:

- La Subdirecció de Gestió del Servei de Llengües o persona en qui delegue.

Vocals:

- La Direcció del Secretariat de Llengües o persona en qui delegue.

- La Direcció del Servei de Llengües o persona en qui delegue.

- La coordinació del programa de visites a secundària i batxillerat o persona en qui delegue.

Els membres de la Comissió de Valoració signaran un document d'absència de conflicte d'interessos (DACI).

7. Resolució, notificació i publicació dels resultats

Atès el principi de transparència que recull la Llei 40/2015, d'1 d'octubre, de règim jurídic del sector públic, i el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases i les dades d'aplicació corresponents es realitzaran en l'adreça web <https://sl.ua.es/va/voluntariat/ajudes-voluntariat-linguistic.html>, les quals substituiran la notificació a les persones interessades i produiran els mateixos efectes.

La proposta de resolució provisional de les ajudes amb els imports que corresponen a cada voluntari o voluntària es publicarà quan acabe el curs acadèmic 2024-25, una vegada desenvolupades totes les activitats susceptibles de compensació econòmica.

Si el volum d'activitats fora molt alt, es podran publicar resolucions parcials durant el curs acadèmic per a agilitzar la gestió del pagament de les ajudes.

A partir de l'endemà de ser publicada la resolució provisional, les persones interessades tindran un termini de 5 dies hàbils per a la presentació de les al·legacions que estimen pertinents davant l'òrgan gestor.

Transcorregut aquest termini, i a la vista de la proposta motivada de la resolució per la Comissió de Valoració, la rectora o rector de la Universitat d'Alacant dictarà la resolució que siga procedent.

8. Marc legal i pressupostari

Aquesta convocatòria, amb codi 2025SBV023, serveix de base reguladora i es troba recollida en la línia de subvenció 2025LS007 del Pla Estratègic de Subvencions 2025 de la Universitat d'Alacant, el qual està en procés d'elaboració i pendent d'aprovació.

L'ajuda assignada s'ajustarà al que disposa la Llei 38/2003 i el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, la Llei 1/2015, de 6 de febrer, d'hisenda pública, del sector públic instrumental i de subvencions, la normativa interna de la Universitat d'Alacant i aquesta convocatòria.

La dotació econòmica per a aquesta convocatòria està consignada en el capítol 4 de crèdits del Servei de Llengües de la Universitat d'Alacant (aplicació orgànica 5180.4B.0001). La dotació màxima serà de 12.000 €. La dotació d'aquesta convocatòria queda condicionada a l'existència de crèdit adequat i suficient en el pressupost de l'exercici 2025 de la Universitat d'Alacant. S'hi aplicaran les retencions de rendes que, si escau, establisca la legislació vigent.

9. Obligacions i justificació de les persones beneficiàries

9.1. Obligacions

Són obligacions de les persones beneficiàries l'acceptació i la justificació de l'ajuda i les que preveu l'article 14 de la Llei 38/2003 general de subvencions, entre les quals es troben:

a) Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b) Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c) Conservar els documents justificatius de l'activitat, una vegada realitzada, incloent els documents electrònics, en tant que puguen ser objecte d'actuacions de comprovació i control.

A més de les obligacions establides en la Llei 38/2003 general de subvencions, també és una obligació de les persones beneficiàries que l'activitat subvencionada tinga lloc de 2024 a 2025.

9.2. Justificació

La justificació del compliment de les obligacions serà prèvia a la publicació de la resolució provisional de les ajudes i consistirà en la presentació d'un document que acredite la participació de la persona beneficiària en l'activitat objecte de l'ajuda. La Universitat procedirà d'ofici al pagament de la subvenció concedida.

L'incompliment per la persona beneficiària de qualsevol dels requisits i obligacions establits en la resolució de concessió de la subvenció i en aquesta convocatòria i bases reguladores, podrà donar lloc a la revocació total o parcial de la subvenció i al reintegrament, en el seu cas, de les quantitats indegudament percebudes.

10. Protecció de dades de caràcter personal

De conformitat amb el que disposa la legislació vigent en matèria de protecció de dades, la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació en la convocatòria.

En el marc dels tractaments esmentats, les dades no podran ser cedides, excepte obligació legal i seran conservades durant el temps estrictament necessari per a complir amb la finalitat citada.

Les persones que participen en aquesta convocatòria poden exercir els seus drets en relació amb el tractament de les seues dades personals d'accés, rectificació i supressió, entre altres, mitjançant una sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu Electrònica: <https://seuelectronica.ua.es/va/index.html>. Pot, així mateix, posar-se en contacte amb el delegat de protecció de dades a través de l'adreça [sqb@vn.lo](mailto:vnp@cl.sf).

La informació addicional i detallada sobre protecció de dades, els seus drets i la política de privacitat de la Universitat d'Alacant, es pot consultar en l'enllaç <https://seuelectronica.ua.es/va/privadesa.html>.

11. Recursos

Contra la convocatòria, les bases d'aquesta i qualsevol acte administratiu que se'n derive i que esgote la via administrativa, es pot interposar recurs contenciós administratiu davant el jutjat contenciós administratiu d'Alacant que hi siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei Orgànica 2/2023, de 22 de març, del sistema universitari, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament s'hi podrà interposar recurs de reposició en el termini d'un mes comptador a partir de l'endemà de la publicació d'aquest, davant la rectora o rector, d'acord amb el que disposen els articles 123 i 124 de la Llei 39/2015. Tot això sense perjudici que s'hi utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen de manera directa o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 26 de novembre de 2024

El rector en funcions,

P.D. de signatura, el vicerector d'Estudis, Qualitat i Llengües

(Resolució de 3 d'octubre de 2024)

Francisco José Torres Alfosea

ANNEX I

BAREM

Ajudes per al Voluntariat Lingüístic del Vicerectorat d'Estudis, Qualitat i Llengües de la Universitat d'Alacant durant el curs acadèmic 2024-25.

-     Anys d'estudi en la UA (cursos superats): 1 punt per curs de grau, màster o equivalent

-     Acreditació de valencià i altres llengües:

·     C2: 2 punts

·     C1: 1,5 punts

·     B2: 1 punt

·     B1: 0,5 punts

·     A2: 0,25 punts

-     Participació en cursos anteriors en el Voluntariat Lingüístic:

·     2 punts per curs en el cas de la UA

·     1 punt per curs en el cas d'altres universitats

-     Participació en cursos anteriors en el programa de visites de secundària, suport a activitats lingüístiques, fires, jornades, xarrades, etc.:

·     Més de 6 h: 3 punts

·     Entre 4 h i 6 h: 2 punts

·     Entre 1 h i 4 h: 1 punt





[Carretera Sant Vicent del Raspeig s/n  
03276 Sant Vicent del Raspeig - Alacant  
 Tel. 14 819 0637 - Fax 11 180 8724](https://www.google.es/maps/@63.673558,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12419&trk=tyah&trkInfo=tarId%4F2948059125855%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)